כביש 999

כביש 999, הידוע גם בשם דרך גדעון על שמו של אלוף-משנה , נפרץ על ידי הקרן הקיימת לישראל ומפקדת מרחב רמת הגולן של צה"ל ונחנך ב-1 בינואר 1971. הכביש, הצפוני בארץ, בשימוש בלעדי של צה"ל כמעט לכל אורכו. ראשיתו בצומת שיאון ליד היישוב שניר, מקום בו הוא מתפצל מכביש 99 צפונה. לאחר כשני ק"מ מהצומת ניצב מחסום של צה"ל. לאחר המחסום פונה הכביש בכיוון כללי לצפון-מזרח, ומטפס בתלילות על הר דב ומקביל לקו הגבול הבינלאומי עם לבנון (הקו הכחול). הכביש עובר דרך אזור חוות שבעא תוך שהוא חולף במסלולו המפותל דרך חלקה הצפוני של שמורת החרמון. לאורך הכביש שוכנים מוצבי צה"ל המשקיפים על 'פתחלנד', והוא מסתיים לאחר 29 ק"מ במחסום נוסף של צה"ל ברכבל התחתון של הר חרמון, מקום בו הוא נפגש עם כביש 98.

בסמוך לכביש נמצא הר הבתרים ובו אתר המזוהה עם מקום מעמד ברית בין הבתרים. מאזור הכביש תצפיות על כל דרום לבנון.

עד לנסיגת צה"ל מדרום לבנון בשנת 2000 התאפשרה תנועה אזרחית בכביש בתיאום עם צה"ל, אולם לאחר הנסיגה, משמש הכביש רק לתנועה צבאית מאובטחת.

מאחר שכביש זה חשוף לצד הגבול הלבנוני, נפרץ ציר עוקף העולה להר דב בנתיב פנימי יותר, ומתחבר במעלה ההר לכביש הישן.

 נקודות ציון לאורך הכביש 

קילומטריםשםמיקוםדרכים מצטלבות כביש 999 ממערב למזרח 0 צומת שיאון שנירטקסט=|24x24 פיקסלים כביש 99 2 מחסום צה"ל מצפון לקיבוץ דן 20px 29 מחסום צה"ל אתר החרמון, הרכבל התחתון 20px טקסט=|24x24 פיקסלים כביש 98

ראו גם
 הר דב
 חוות שבעא

קישורים חיצוניים

 טקס חנוכת הכביש, יומני גבע 488, 1971

קטגוריה:ישראל: כבישים
קטגוריה:רמת הגולן: תחבורה
קטגוריה:החרמון
קטגוריה:הר דב
קטגוריה:יחסי ישראל–לבנון
קטגוריה:כבישים בישראל הסמוכים לגבול